Reclama
Sâmbătă, 23 martie 2024, între orele 20.30-21.30 în Piața Unirii din Municipiul Focșani va fi marcată cea de-a V-a ediție a evenimentului "Ora Pământului", cea mai mare mișcare voluntară de mediu din lume. La începutul acțiunii, copii de la corurile din Municipiul Focșani și din Județul Vrancea vor susține un recital în cadrul Programului Național "Cantus Mundi".
În cadrul evenimentului vor fi lansate 1.400 de lampioane biodegradabile în Piața Unirii, cu 300 mai multe față de 2023.
Pe această cale, îi invităm pe toți cetățenii Municipiului Focșani să vină în Piața Unirii pentru a marca împreună "Ora Pământului" și să stingă luminile în intervalul 20.30-21.30.
Pe 23 martie 2024 în peste 8.000 de orașe din 195 de țări, autorități locale vor opri iluminatul public, simultan, între orele 20.30 și 21.30 într-o acțiune prin care ne arătăm angajamentul de a economisi energie pentru a proteja planeta.
La Focșani proiectul "Ora Pământului" a fost inițiat de Consiliul Local al Tinerilor din Focșani și este finanțat de Primăria și Consiliul Local Focșani.
Sursa: Primăria municipiului Focșani
Reclama